
Aiar / la font energjetiche 


L'aiar al è dome che un moviment di massis di gas determinât prime di dut de variabilitàt de 
intensitát de radiazion solàr (W m-2) dilunc des stagjons e de zornade; 


La atmosfere terestre e je fate di une misture di gas; il moviment di chescj gas si clame aiar; 
sot dai prins 100 km de superficie terestre, il gas plui presint al è l’azot (tor dal 78% de masse), 
daür al ven l'ossigjen (tor da 21%) e in percentuáls pigulis tancj altris (argon e v.i.) 

Vint / il principi fisic 

La temperadure (°K o °C) dal aiar e a un compuartment dinamic, e svarie sedi partint dal nivel 
dal már lant insú in cuote (m), sedi movintsi in superficie passant di une cubie di coordenandis 
di latitudin e longjitudin (°,°) a di une altre; 

Le diference termiche tra massis di aiar e prodùs chel che si clame cicli dal aiar; 


Dilunc de storie la energjie eoliche e je stade doprade par produsi energjie mecaniche; 


Cu la invenzion di machinis eletrichis, di batariis e di dispositifs eletronics di conversion ca/cc i 
‘mulins eolics' e vegnin dopràts par produsi energjie eletriche. 

Aiar / lis tecnologjiis 


La energjie di moviment dal aiar e ven captade cu lis superficiis mobilis des palis in maniere di 
produsi un moviment rotatori sul as de eliche; 


Il sisteme formát di palis - rotór al ven clamàt aeromotòr (fin chi nuie di gnüf considerant ce che 
si sa sui mulins); 


L'as dal aeromotòr colegàt cuntun gjeneradòr eletric rotant al prodüs corint eletriche se l'aparát 
al è colegât cu la rét o cuntun caric eletric; 


L'implant gjeneradór adun cul sisteme di interfaciament cu lis batariis o cu la ret e cu la tor di 
fondazion si clame aerogjeneradór. 

Energjie dal aiar / implants instalats in Italie e in Friùl Vignesie Julie 
In Italie tal 2001: 

Potence totàl instalade: MW 697 

Numar aerogjeneradòrs: n 1.242 
In Friùl Vignesie Julie intal .... : 


Potence totál instalade: 
Numar aerogjeneradórs: 

Energjie dal aiar / le produzion di eletricitàt dal aiar in Italie e in Friùl Vignesie Julie 


In Italie la distribuzion dai implants 
eolics e segne lis areis plui favoridis 
de ventilazion; 


Nissune de Regjons dal Nord no je 
stade segnalade par buine par 
implantá palis eolichis; 


La planure Padane e je riparade 
dai aiars dal nord des Alps e di chei 
di sudovest dai Apenins. 


w 
[i 
E 
N 
I 
E 
2 
SS) 
=> 
N 
N 
ID 
iS 
o 
V) 
I 
ll 
= 
[o 
|ë] 
s= 
(o 
> 
(n> 
[e] 
ES 
a. 
`œ 
ge] 
Vv 
| = 
= 
O 
(o 


Materiài pe scuele (scuele secondarie di secont gràt) 
Consorzi UNIVERSITARI DAL FRIÙL progjet Cognossince e promozion III - fonts statài Leg 482/99 


C LIS POTENZIALITÀTS DAL TERITORI GJEOGRAFIC DAL FRIÓL VIGNESIE JULIE INTE 
PRODUZION DI ENERGJIE ELETRICHE DI FONTS RINOVABILIS : AIAR 


Energjie dal aiar / picui implants 


In ogni cás in Italie a son pussibilitáts interessantis di instalazion di microimplants di 20kW a 
100Kw: a son implants par autoconsumá la energjie produsude ma ancje par vendi ché che e 
vanze; 


Prime di instalà un implant si à di vé a disposizion un studi anemologjic; 
la cundizion di ventositàt che e covente par instalà e va dai 4m/s ai 6m/s; 


La stime de potenzialitát di produzion ad an di un implant e ven de formule: 
E = P.h (kW h / an). 

Energjie dal aiar / potenzialitàts in Friùl Vignesie Julie 


In ogni cás a son in Friùl Vignesie Julie pigulis zonis li che si è daür a studià par instalà 
aerogjeneradórs: 


e Pas di mont e rifugjis (par esempli il Volaie); 


e Bocjis di jessude de Val Cjanâl e des Vals de Tor; 


Vals dal Nadison; 


. Cuei orientài 

Energjie dal aiar / dáts storics 


L'aiar al é stát doprát par produsi fuarce di moviment fintremai 
di timps une vore lontans; 


Lis tecnologjiis arcaichis a permetevin di masaná grans, di 
pompá aghe, di movi seis, cjarteris e altri ancjemò; 


Te navigazion al à permetüt ai popui di scambiá marcjanziis 
e culture. 

Energjie dal aiar / dáts storics 


| prins aerogjeneradórs pe produzion di energjie 
eletriche a son dai prins agns dal secul XX; 


Tai “mulins” di vué la energjie eoliche e je 
trasformade in energjie mecaniche e in energjie 
eletriche; 


La produzion di energjie eletriche e conven za vué. 


(Co) 
(©) 
(©) 
CN 
I 
ui 
= 
15) 
= 
N 
N 
(O 
L 
o 
V 
I 
Z 
E 
© 
O 
L 
(O 
= 
g= 
[e] 
L 
EX 
‘© 
19) 
[0] 
L 
= 
(O) 
IO 


Materiài pe scuele (scuele secondarie di secont gràt) 
Consorzi UNIVERSITARI DAL FRIÙL progjet Cognossince e promozion III - fonts statài Leg 482/99 


D LIS POTENZIALITÀTS DAL TERITORI GJEOGRAFIC DAL FRIÓL VIGNESIE JULIE INTE 
PRODUZION DI ENERGJIE ELETRICHE DI FONTS RINOVABILIS : AIAR 


Energjie dal aiar / la risierve 


La energjie eoliche e corispuint al 3% de 
energjie solàr che e rive su la Tiere = 40 volte il 
consum energjetic mondial; 


In Italie inte zonis plui batudis fai aiars si rive 
fin a 500 W/ m2; 

Energjie dal aiar / la fisiche des palis 


Tai aerogjeneradòrs la energjie cinetiche vude di un flus di aiar di densitàt p, e passe pal rotór 
(formát di palis e as) sbassant la só velocitát dal valór v prime di bati intor des palis (aiar no 
disturbát), a di un valór plui bas dopo di vé batüt intor des palis; 


La diference di velocitát de masse di aiar tra devant e daür dal rotór e corispuint, se e reste 
compagne la puartade pe superficie trasversál dal rotór, a di une diference di superficie batude 
de masse di aiar che e misure la cuantitát di energjie cinetiche che e móf il rotór e il so 
gjeneradór eletric. 

Energjie cinetiche dal aiar / il calcul de potence che si pues otegnî 


La potence che si pues otignî di une turbine eoliche si descrîf cu la ecuazion: 
P=p/2CpuAv3 


dulă che: 

P = potence mecaniche (W), 

p = densitàt de masse di aiar (kg m-3), 

Cp = coeficient massim di une turbine ideál cun as orizontál, plui o mancul di 0,593, 
u eficience de turbine, 

A aree circolár batude des palis cul il rotór (m2), 

v = velocitát de masse di aiar no disturbade prime dal passag intor des palis (ms-1). 

Energjie cinetiche dal aiar / potenzialitàt di un implant eolic 


Une prevision di produtivitàt di un implant eolic e 
domande prime un studi anemologjic dal sît: 


e Distribuzion de frecuence de velocitàt dal aiar; 
. Curve di durade de velocitát dal aiar; 


e Distribuzion de frecuence de direzion dai aiars. 

Energjie cinetiche dal aiar / curve de ventositât 


9 5*5 » è 04 * 99 8 0 EEE P X O D A è P ê P 


velocitât dal aiar 


Une RESA previsional e à di partî di un studi de ventositàt dal sît e de sorte di ambient 
naturál. 

Cicli dal aiar / pression alte e basse 


In superficie lis zonis de tiere plui cjaldis a ricevin une radiazion solár plui bondante di chés 
mancul cjaldis; 


Le radiazion solár e fás cressi la temperadure de masse di aiar in maniere divierse: lis massis 
lizeris (cjaldis e umidis) si movin insù lassant che chés pesantis (secjis e fredis) a cjapin il lór 
puest; 


La radiazion a latitudin alte (bande i pói) si concentre su superficiis pigulis; invezit a latidudins 
bassis (bande l'ecuatór) si slargje su superficiis plui grandis; 


Il cumulament di calór al riscjalde l'aiar dongje i tropics che al devente cjalt e umit (aiar lizér a 
pression basse), invezit a nord e a sud dai tropics l'aiar al devente plui fresc e sec (aiar pesant 
a pression alte ). 

Cicli dal aiar / lis corints ocindatáls des latitudinis mediis 


Alore ve che si capis il cicli dai aiars: l'aiar cjalt e umit in pression alte lant insù al piert umiditàt, 
fasint che a sedin lis precipitazions, e si disfrede, tal stes timp l'aiar di basse pression, plui fis, al 
va te sache lassade libare dal aiar cjalt e li si riscjalde e il cicli al va indevant cussi; 


Par vie di chés che si clamin fuarcis di Coriolis, produsudis dal moviment de Tiere ator dal so 
as, chescj moviments insü a vegnin disviáts di bandis contrariis passant de zone a sud dai 
tropics (aiars che a tirin a Sud Est) a ché a nord (aiars che a tirin a Nord Est / aiars aliseus); 


Il stes fenomen al sucét tai doi emisferis a nord e a sud in corispondence de zone subtropicál di 
pression alte. 

PRODUZION DI ENERGJIE ELETRICHE DI FONTS RINOVABILIS : AIAR 


Cicli dal aiar / i aiars *'viodüts' dal spazi 


alte pression aiar polár 


zone di alte presson MEM DN 
aiar variabil > = = / 

